Den Vest-Sjællandske Avis, 1828-08-02
Nyeste Post-Efterretninger. Der skrives fra England: at man er der meget foruroliget for Høsten formedelst det slette Veirlig; ogsaa vare Kornpriserne stegne saavel der som i Amsterdam. – De Engelske Statsindtægter skulle have indbragt 318,279 Pd. St. mere i det sidste Qvartal, end i det som svarer dertil i Fior, imidlertid føler dog ikke Publikum sig meget beroeliget; thi den udenlandske Handel skal være i Aftagelse, og vil endnu blive slettere siden den Nordamerikanske Tarif er bleven antaget af Congressen, og man befrygter at der paa nye vil indfinde sig Mangel paa Arbeide i Manufakturdistrikterne. - Ubehagelige Efterretninger ere indløbne fra Jrland: Ved Balinamore havde 500 bevæbnede Katholiker forsamlet sig den 12te Juli paa en Høi, og formeeret en Linie for at modsætte sig den Fest, som Protestanterne pleie at celebrere paa denne Dag i Anledning af Seieren ved Boyne over de catholske Tilhængere af det Stuartske Partie. Nogle Dragoner og Politiebetiente til Hest rykkede imod dem; en Katholsk Præst yttrede at han vilde formaae Hoben til at adsprede sig paa en fredelig Maade; men man forlangte at de skulde udlevere deres Vaaben, som de afsloge, nu bleve de angrebne og uden Møie drevne paa Flugten. 3 Personer bleve saarede og 15 gjorte til Fange; de vare bevæbnede med Piqver og Leer; to Hobe vare tildeels ogsaa bevæbnede med Flinte. Foruroeligende Rygter have udbredet sig og der tales om at 40,000 Katholiker have bevæbnet sig; man veed i det mindste at det er Tilfældet med Katholikerne i Grevskaberne Tyron og Managhan. Ogsaa i Staden Fermoy i Jrland ere Uroeligheder forefaldne; thi en stor Mængde Mennesker havde forsamlet sig der med grønne Fahner og Grene for at feire O'Connels Triumph. Politiet arresterede nu nogle Personer, hvorpaa Pøbelen kastede med Stene efter Politiebetientene. Man skod nu paa den først blindt og siden med ladte Gevære; 4 Personer bleve saarede og een af dem dræbt, dog maatte de regulaire Tropper kaldes til for at adsprede Folkemængden; flere Regimenter skulle nu indskibes til Jrland Rigets Primas Erkebiskoppen af Kanterbury Doct. Manner Sut ton, en stor Modstander af Emancipationen, er død i sit 74de Aar den 21de Julii. Den store Klokke i St. Paulskirken bebudede dette Dødsfald; der bliver kun ringet med den ved denne Leilighed og naar nogen Person døer af den Kongelige Familie. Den nærværende Taler i Underhuset er en Søn af Erkebiskoppen. - Den 25de Juli skal Parlamentet prorogeres ved en Kongelig Tale. – J Tydske Blade moerer man sig med at udbrede Krigsrygter, saaledes at en Tripel-Alliance skal afsluttes imellem Østerrig, Frankerig og England, imod muelige Erobringer, og at den Franske Minister for de udenlandske Anliggender Greven af Ferronays, skal have tabt sin Hengivenhed for Rusland og vil i Anledning af dets Krig med Tyrkiet forbinde sig paa det nøieste med England. Prins Philip af Hessen Homburg commanderende General i det Østerrigske Galizien, har forladt Lemberg for at begive sig til det Russiske Hovedqvarteer. Dette er blevet forlagt fremad til Bazardschik, midt imellem Silistria og Varna, hvorved Communicationen imellem disse to Stæder er afskaaret, og som formodentlig vil nøde Seraskiren til at vove et Slag for om muligt at redde disse to vigtige Stæder. - Den Preusiske Statstidende leverer nu en Bulletin, dateret den 11te Juli fra Leiren ved Bazardschik som lyder saaledes: Keiseren har den 24de Juni(6te Juli) forladt Karassu, og er efter en Marsch af 3 Dage ankommen med Hovedqvarteret til Bazardschik. Staden var allerede i Forveien besat af vore Forposter; Jndvaanerne havde forladt den og Fienden giorde ingen Forsøg paa at forsvare den, endskiøndt han tilforn syntes at ville giøre Mine til at concentrere sig der. Forposterne havde neppe passeret Bazardschik førend de stødte paa et fiendtligt Kavallerie-Detaschement af 4000 Ryttere, som under Hussein Pachos Commando, hvilken var posteret imod os ved Overgangen over Donau, var detascheret fra Schumla for at recognoscere, men Fienden blev strax trængt tilbage og tog Flugten. Siden har han ikke gjort Modstand nogetsteds; men har bestandig retireret sig ligesom vore Tropper nær medde sig. Under Forfølgelsen er General Rudiger ankommen til Egnen af Kusludii, paa den venstre Fløi have vore Tropper besat Kavarna, som har en vigtig Rhede. En Division er brudt op mod Varna for at indslutte denne Fæstning.